Imigrantë meksikanë me viza pune bëjnë punë që nuk u pëlqejnë amerikanëve
Mes imigrantëve janë 1 mijë gra meksikane, të cilat punojnë në sektorin e përpunimit të prodhimeve të detit
Çdo vit në SHBA hyjnë 66 mijë imigrantë të ligjshëm, me vizë pune, që njihet ndryshe si H-2-B. Ky është një program vizash që u siguron këtyre punëtorëve pagë minimale, për punë jo bujqësore, për të cilat ata thonë se do të mbeteshin pa u zënë, ngaqë paga është e ulët, puna është sezonale dhe shpeshherë tepër e rëndë. Amerikanët nuk aplikojnë për këto lloj punësh. Mes imigrantëve janë 1 mijë gra meksikane, të cilat përshkojnë me autobus një pjesë të mirë të Amerikës Veriore për të punuar në qytete të vogla bregdetare në Maryland në industrinë e produkteve të detit. Rakel Treho Rubio, nga Meksika, bën një punë, që me sa duket pak amerikanë e duan. Ajo nxjerr mishin e gaforreve nga guackat: thotë ajo. Punëdhënësi i zonjës Treho është G.W.Hall & Son, një kompani që përpunon produktet e detit në brigjet lindore të shtetit të Merilendit. Ajo punon 8 orë në ditë, 5 ose 6 ditë në javë, për pagën minimale në Amerikë, që është 7,25 dollarë në orë, nganjëherë edhe më tepër, nëse punon shpejt. Por sa më shpejt që të punojë, aq më tepër ajo rrezikon të pritet. G.W. Hall & Sons dikur punësonte amerikanë. Por jo më tani. Kompania thotë se punët sezonale, tepër të mundimshme, nuk u pëlqejnë amerikanëve. Prandaj, Brian Hall bën gjithshka që mundet për t’i kënaqur punëtorët e tij meksikanë. Ai thotë: Rakel Treho dhe punëtoret e tjera kanë marrë me qira një shtëpi me tri dhoma gjumi nga punëdhënësi i tyre. Ajo thotë se është gati të rrijë edhe 9 muaj të tjerë këtu. Megjithë këtë, një raport i ri arrin në përfundimin se punonjësit e gaforreve jetojnë të izoluar dhe shfrytëzohen nga punëdhënësit e tyre. Raporti, i bazuar tek intervistat me 40 punëtorë, u publikua nga fakulteti Juridik i Universitetit Amerikan të Washingtonit dhe Qendra për të Drejtat e Imigrantëve. Eliza Martinez e rrëfeu historinë e saj në një konferencë shtypi që përkoi me publikimin e raportit: Ajo thotë se ka jetuar në kushte shumë të këqija dhe jo gjithmonë ka patur punë. Këto akuza e shqetësojnë Brian Hall të kompanisë G.W. Hall & Son, i cili thotë: Bill Sieling është Drejtor Ekzekutiv i Shoqatës së Industrive të Produkteve të Detit për Gjirin Chesapeake. Ai po ashtu i kundërshton pretendimet e raportit. thotë ai Jayesh Rathod, professor në Universitetin Amerikan dhe një nga autorët kryesorë të raportit, thotë se synimi i raportit ishte reformimi i rekrutimeve në Meksikë dhe përmirësimi i kushteve të punës në SHBA, dhe jo eliminimi i programit.ai thotë: Këtë do edhe Rakel Treho. Për sa kohë që do të mund ta mbajë familjen dhe të ndihmojë për krijimin e një ardhmeje më të mirë për të bijën, ajo do të vazhdojë punën në punishtet e përpunimit të gaforres në Amerikë.